શાંતિ અને સદ્ભાવનાના વિશ્વ પ્રતિક ગણાતા આપણા દેશમાં ગરીબી, બેરોજગારી અને આઝાદીના આટલાં વર્ષો પછી પણ જીવનની મુખ્ય જરૂરિયાત સમાન ગણાતા અન્ન માટે આજે પણ આપણે પરાવલંબી છીએ ત્યારે દેશની જવાબદારી સ્વીકારવા સતત થનગનતા આપણા રાજકારણીઓને આ વિષયોની ચિંતા જણાતી નથી, અથવા જણાય છે તો લોકોનું ધ્યાનમાં તેમાં જોતરવાને બદલે જુદી દિશામાં લઇ જાય છે. વડા પ્રધાન નરેન્દ્ર મોદીએ ભાજપની કારોબારીની બેઠકમાં પણ કંઇક આવી જ વ્યથા વ્યકત કરી હતી, પરંતુ આજે દેશને વિશ્વ ફલક પર કલંકિત કરવા જાણે કહેવાતા લેભાગુ નેતાઓની હોડ લાગી હોય તેમ જણાય છે. દેશના સમાન્ય માણસની તકલીફો તરફ ધ્યાન આપવાની જગ્યાએ સતત પોતાનો સ્વાર્થ જોતા હોય તેમ લાગી રહ્યું છે.